**BALATON RÉSZVÍZGYŰJTŐ VÍZGAZDÁLKODÁSI TANÁCS**

**SZERVEZETI ÉS MŰKÖDÉSI SZABÁLYZATA**

**2019.**

I.

Általános rendelkezések

1. 1. A Kormány a központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 30. § (1) bekezdése alapján, figyelemmel a vízgazdálkodásról szóló 1995. évi LVII. törvény 5. §-ára, a vízgazdálkodás országos és részterületeit érintő vízgazdálkodási és vízvédelmi feladatainak, koncepcióinak, valamint a vízgyűjtő gazdálkodási tervezésének szakmai és tudományos megalapozottsága, valamint a társadalmi részvétel biztosítása érdekében Részvízgyűjtő Vízgazdálkodási Tanácsot hoz létre és működtet.
2. A Szervezeti és Működési Szabályzat (továbbiakban: SzMSz) hatálya a Balaton Részvízgyűjtő Vízgazdálkodási Tanácsra (továbbiakban: Tanács), annak jogszabályban és közjogi szervezetszabályozó eszközökben (1587/2018 (XI. 22.) Korm. határozatra – továbbiakban Vth.) megjelölt feladatainak ellátására, működésére, szervezeti felépítésére, vezetőinek és tagjainak jogállására terjed ki.
3. A Tanács a vízgazdálkodásért és a vízvédelemért felelős miniszter részére feladatkörében véleményező, javaslattevő és tanácsadó tevékenységet is ellát. A Tanács vállalkozási tevékenységet nem folytathat.
4. A Tanács elnevezése: Balaton Részvízgyűjtő Vízgazdálkodási Tanács (Rövidített név: BRVT).
5. Székhelye: 8000 Székesfehérvár, Balatoni út 6.
6. Működési területe: a 221/2004. (VII. 21.) Korm. rendelet 1. sz. melléklete illetve Vth. 15. pontja alapján a Tanács a vízgyűjtő-gazdálkodási tervezéssel, illetve felülvizsgálattal kapcsolatos feladatait a Balaton részvízgyűjtő szinten látja el.
7. A Tanács titkársági feladatait a Vth. 2. melléklete alapján a Közép-dunántúli Vízügyi Igazgatóság (KDTVIZIG; 8000 Székesfehérvár Balatoni út 6.) látja el.
8. Kapcsolatrendszere:

* Országos Vízgazdálkodási Tanács
* Dél-dunántúli Területi Vízgazdálkodási Tanács
* Közép-dunántúli Területi Vízgazdálkodási Tanács
* Nyugat-dunántúli Területi Vízgazdálkodási Tanács

1. A Tanács tagjai a Vth. 13. pontja alapján:
2. pontja szerint

aa) a részvízgyűjtő területén működő TVT-k által kijelölt 1-1 fő

ab) az RVT működési területén lévő, a Vth. 5. pont a*c)–ah)* alpontjában meghatározott államigazgatási szervek által kijelölt 1-1 fő, melyek:

* működési terület szerinti vízügyi igazgatóság
* az illetékes területi vízügyi és vízvédelmi hatóság
* az illetékes területi környezetvédelmi és természetvédelmi hatóság
* az illetékes erdészeti hatóság
* a működési terület szerinti nemzeti park igazgatóság
* az illetékes népegészségügyi hatóság

1. pont szerint:

ba) a működési területen tevékenységet folytató, részvízgyűjtő-gazdálkodással érintett civil szervezetek által kijelölt 3 fő,

bb) a működési területen tevékenységet folytató, a vízgazdálkodásról szóló 1995. évi LVII. törvény szerinti vízhasználók által kijelölt 3 fő,

bc) a működési területen tevékenységet folytató szakmai-tudományos szervezetek által kijelölt 3 fő,

bd) a megyei önkormányzat által kijelölt 1 fő,

A tanács tagjainak listáját a tényleges szervek, szervezetek megnevezésével a Vth. szerint tételesen felsorolva az 1. sz. melléklet tartalmazza.

II.

A Balaton Részvízgyűjtő Vízgazdálkodási Tanács feladat- és hatásköre

1. Az RVT a működési területén véleményezi a vizek jó állapotának eléréséhez szükséges intézkedések sorrendjét.
2. Összehangolja a részvízgyűjtő területén működő TVT-k között a társadalmi szereplők részvételének megszervezésével járó feladatok ellátását.
3. Elősegíti az országos és a területi szintű vízgazdálkodási tanácsok közötti kapcsolattartást.
4. Ellenőrzi civil szervezetek és egyéb érdekeltek részéről érkezett észrevételek figyelembevételét.
5. A működési területet érintően a 221/2004. (VII. 21.) Korm. rend. 19. § (2) bekezdése szerinti dokumentumok és árvízkockázat-kezelési tervek tervezetének véleményezése, javaslattétel,
6. Az SZMSZ 1. pont szerinti szempontok érvényesítése érdekében állásfoglalás kialakítása a tanács működési területének megfelelő szintű vízgazdálkodással és vízgyűjtő-gazdálkodással összefüggő tevékenységekről.
7. A vízgazdálkodási tanács a feladatkörébe tartozó ügyekben az arra hatáskörrel rendelkező illetékes szervnek, szervezetnek javaslatokat tehet, amelyek figyelembevételéről az érintett szervek, szervezetek vezetőitől tájékoztatást kérhet.

III.

A Tanács szervezeti (működési) egységei

A/ A Tanácsülés

B/ A Tanács elnöke

C/ A tagok

D/ A Titkárság

E/ Meghívottak

A/ A Tanácsülés

1. A Tanácsülés kizárólagos hatásköre:
2. a Szervezeti és Működési Szabályzat elfogadása, módosítása,
3. a Tanács tagjai sorából a Tanács elnökének megválasztása, visszahívása, a tisztségről történő lemondás elfogadása,
4. az éves munkaterv elfogadása.

B/ A Tanács elnöke

1. A Tanács elnökének feladat- és hatásköre:
2. szervezi, irányítja és felügyeli a Tanács működését,
3. javaslatot tesz az éves munkatervre,
4. gyakorolja a kiadmányozási jogot,
5. összehívja és vezeti a Tanács üléseit,
6. képviseli a Tanácsot harmadik személyek előtt,
7. irányítja a Tanács állásfoglalásainak, döntéseinek érvényre juttatását, illetve végrehajtását,
8. tájékoztatja a Tanács tagjait a végzett munkáról,
9. szükség esetén javaslatot tesz zárt ülésre,
10. A Tanács elnökét a Tagok – a tagok többségének szavazatával – maguk közül választják meg.

C/ A tagok

1. A tag jogai és kötelezettségei:
2. részt vehet és gyakorolhatja szavazati jogát a Tanács ülésein,
3. választhat és választható az elnöki tisztségre,
4. kezdeményezheti – 9 másik taggal közösen – a Tanács rendkívüli ülésének összehívását,
5. javaslatot tehet valamely tanácsi hatáskörbe tartozó kérdés napirendi pontok közé, illetőleg a munkatervbe történő felvételére,
6. akadályoztatása esetén az őt delegáló szerv gondoskodhat helyettesítéséről szervezeten belüli személy által

D/ A Titkárság

1. A Titkárság feladata:
2. a Tanács működésével kapcsolatos titkársági feladatok ellátását a KDTVIZIG biztosítja.
3. a Titkárság végzi a Tanács munkájával kapcsolatos összes adminisztrációs feladatot

E/ A meghívottak

1. A meghívottak jogai és kötelezettségei:
2. A Tanács ülésén szavazati jog nélkül, tanácskozási joggal vehetnek részt,
3. Az állandó meghívottak részére is meg kell küldeni mindazokat a dokumentumokat, amelyek ismerete az érdemi tanácskozáshoz szükséges.
4. Az állandó meghívottak névsorát a Titkárság tartja nyilván.

IV.

A Tanács működése

1. A Tanács feladatait önállóan, a területileg érintett megyei önkormányzatokkal összehangoltan, a rá vonatkozó jogszabályok, a Szervezeti és Működési Szabályzat, valamint éves munkaterve alapján végzi.
2. A Tanács ülései nyilvánosak – ha arról a Tanács másként nem rendelkezik –, azon az állandó meghívottakat illető jogokkal bárki részt vehet.
3. A Tanács az üléseit szükség szerint, de évente legalább két alkalommal az éves munkaterv szerint tartja.
4. A Tanács ülését kezdeményezheti:

- az Elnök,

- tíz tag együttesen.

A rendkívüli ülés előkészítésére és összehívására az általános szabályok az irányadók.

1. A Tanácsülésre szóló meghívónak tartalmaznia kell:

- az ülés helyét,

- az ülés időpontját,

- az ülés napirendjét.

- határozatképtelenség esetére a megismételt Tanácsülés megtartására vonatkozó utalást.

1. A meghívóhoz mellékelni kell mindazokat a dokumentumokat, amelyeknek ismerete szükséges az érdemi tanácskozáshoz, vagy tájékoztatni kell az érdekelteket arról, hogy ezekbe a dokumentumokba hol lehet betekinteni.
2. A Tanács ülését az elnök vezeti. A megjelentekről jelenléti ívet kell felvenni.
3. A Tanács üléseiről jegyzőkönyvet kell készíteni, amelynek tartalmaznia kell az ülés helyét, időpontját, napirendjét, a megjelentek felsorolását, a határozatképesség megállapítását, a hozzászólások lényegét és az ülés határozatait.
4. Az ülésről készült jegyzőkönyvet az állandó tagoknak és a meghívott résztvevőknek az ülést követő 15 napon belül meg kell küldeni
5. A Tanács ülésén a tagok és a meghívottak a napirendi pontok és az előterjesztések vitája során hozzászólhatnak, kifejthetik álláspontjukat, véleményt nyilváníthatnak és kérdést tehetnek fel.
6. Szavazati joggal a Tanács tagjai rendelkeznek, minden tagnak egy szavazata van.
7. A Tanács akkor határozatképes, ha az ülésen a tagok több mint a fele jelen van. Határozatképtelenség esetén a Tanácsülés változatlan napirenddel megismételten összehívható az eredetivel azonos napra, amennyiben az ülés meghívója az aznapi ismételt összehívásról szóló értesítést is tartalmazza. Ebben az esetben a Tanácsülés létszámtól függetlenül határozatképes. Amennyiben a meghívó nem tartalmaz értesítést az aznapi megismételt összehívásról, a határozatképtelen ülést a következő 2 napon túli 30 napon belüli időpontra újra össze kell hívni.
8. A Tanács döntéseit nyílt szavazással, a jelenlévő tagok szavazatainak egyszerű többségével hozza meg. Szavazategyenlőség esetén a Tanács elnökének szavazata dönt. Személyi kérdésről a Tanács titkos szavazással hoz döntést.
9. A Tanács döntését rendkívüli, vagy azonnali döntést igénylő, vagy veszélyhelyzeti esetekben a Tanácsülés megtartása nélkül, elektronikus hírközlő eszköz útján (e-mail) is meghozhatja, a Tanács (Bizottság) elnök által megjelölt határidőig.
10. Az elnök, a tanács tagjai tevékenységüket társadalmi megbízatásként, díjazás nélkül végzik.

V.

Egyéb rendelkezések

A Tanács gazdálkodása

1. A Tanács működésének pénzügyi fedezetét a titkársági feladatokat ellátó szervezet költségvetése biztosítja.

A Tanács képviselete

1. A Tanácsot az Elnök képviseli, akadályoztatása esetén az általa felkért személy helyettesíti.

**Záradék**

Jelen Szervezeti és Működési Szabályzatot a Balaton Részvízgyűjtő Vízgazdálkodási Tanács 2020. november 17. napján tartott ülésén jóváhagyta.

A Szervezeti és Működési Szabályzat a jóváhagyás napján hatályba lép.

Székesfehérvár, 2020. november 17.

Dr. Hoffmann Imre

OVT elnök

*1. sz. melléklet*

|  |  |  |
| --- | --- | --- |
| 1. | 13/aa.  területileg illetékes TVT | Dél-dunántúli Területi Vízgazdálkodási Tanács |
| 2. | 13/aa.  területileg illetékes TVT | Közép-dunántúli Területi Vízgazdálkodási Tanács |
| 3. | 13/aa.  területileg illetékes TVT | Nyugat-dunántúli Területi Vízgazdálkodási Tanács |
| 4. | 13/ab -> 5/ac; illetékes vízügyi igazgatóság | Közép-dunántúli Vízügyi Igazgatóság |
| 5. | 13/ab -> 5/ad; illetékes vízügyi hatóság | Fejér Megyei Katasztrófavédelmi Igazgatóság Területi Vízügyi Hatóság |
| 6. | 13/ab -> 5/ae; illetékes környezetvédelmi hatóság | Veszprém Megyei Kormányhivatal Környezetvédelmi és Természetvédelmi Főosztály |
| 7. | 13/ab -> 5/af; illetékes erdészeti hatóság | Nemzeti Földügyi Központ |
| 8. | 13/ab -> 5/ag; illetékes nemzeti parki igazgatóság | Balaton-felvidéki Nemzeti Park Igazgatóság |
| 9. | 13/ab -> 5/ah; illetékes népegészségügyi hatóság | Veszprém Megyei Kormányhivatal Népegészségügyi Főosztály |
| 10. | 13/ba civil szervezet | Balatoni Szövetség |
| 11. | 13/ba civil szervezet | Balatoni Civil Szervezetek Szövetsége |
| 12. | 13/ba civil szervezet | Nők a Balatonért Egyesület |
| 13. | 13/bb területi vízhasználó | Dunántúli Regionális Vízmű Zrt. |
| 14. | 13/bb területi vízhasználó | Vízgazdálkodási Társulatok Országos Szövetsége |
| 15. | 13/bb területi vízhasználó | Magyar Akvakultúra és Halászati Szakmaközi Szervezet |
| 16. | 13/bc szakmai és tudományos szervezet | Balaton Fejlesztési Tanács |
| 17. | 13/bc szakmai és tudományos szervezet | MTA Ökológiai Kutatóközpont Balatoni Limnológiai Intézet |
| 18. | 13/bc szakmai és tudományos szervezet | Magyar Bányászati és Földtani Szolgálat |
| 19. | 13/bd megyei önkormányzat | Veszprém Megyei Önkormányzat |
| 20. | 13/bd megyei önkormányzat | Somogy Megyei Önkormányzat |
| 21. | 13/bd megyei önkormányzat | Zala Megyei Önkormányzat |